鉛礦坳營地

香港營地之一，專畀露營，喺鉛礦坳，城門林道邊，鉛礦坳段同大城石澗段交界，地處深山。屬城門郊野公園，行政上歸荃灣區。營地屬小型，有營位少過二十。水源取自水喉。歸漁農及自然護理署管。

營地喺馬路邊，不過車要得批准先行到，故此甚少車行。衛奕信徑第七段，到依處為馬路。無幾遠又有麥理浩徑，第七段同第八段，以鉛礦坳分段。鉛礦坳為山坳，四通八達，北落打鐵岃又得，南落城門水塘又得，東落大埔滘火炭又得，西上大帽山又得。

飲食用得燒烤爐、檯、櫈。有污水穴，又有涼亭。有廁所。

攷

官方網頁

香港營地
鉛礦坳